Patronul unui bar din Anglia își înregistrează pub-ul ca biserică pentru a evita închiderea.
Patronul unui bar a vrut să transmită un semnal de alarmă. El este nemulţumit că barurile şi restaurantele trebuie să fie închise. Datele arată că în aceste locuri sunt cele mai mari şanse ca virusul să fie răspândit, potrivit unui oficial britanic.
Un bar de tequila a solicitat să fie considerat un lăcaş de culte pentru a îi permite să fie deschis pe durata lockdown-ului din Marea Britanie, relatează BBC.James Aspell, proprietarul barului din Nottingham, a declarat că a fost un gest ironic pentru a evidenţia regulile injuste cu care se confruntă domeniul HoReCa. În Anglia, de miercuri, barurile care se află în zona clasată la nivelul trei pot doar să livreze băutură.Cu toate acestea, bisericile au voie să primească oameni, dacă aceştia fac parte din aceeaşi familie sau grup social."Credem că restricţiile anunţate săptămâna trecută sunt incredibil de nedrepte. Pot trece luni bune până când vom putea deschide din nou. În Nottingham au permis până şi târgului de Crăciun să fie organizat", a spus patronul de bar.Ca răspuns, un purtător de cuvânt al departamentului de sănătate şi asistenţă socială a spus că, potrivit datelor, barurile şi restaurantele sunt locurile în care este cel mai probabil ca virusul să fie răspândit.